钦定古今图书集成/明伦汇编/闺媛典/第139卷 > 詹琼妻徐氏
## 钦定古今图书集成/明伦汇编/闺媛典/第139卷 > 詹琼妻徐氏

按《常山县志》：徐氏后园，詹琼妻，龙游庠生徐罗凤之
姊。琼先娶陈氏，既没通于婢，生子杰，继聘徐氏。徐父
母闻琼有媵子，大怒，不肯归女，琼乃匿杰外家，以掩
其迹。徐始来归，居月馀，以其事询琼，琼犹遮秘。徐曰：
“但果真是汝子，则与我子何异。虽其母，亦吾所愿见
也。”琼察其意真言切，乃取杰母子归。徐喜曰：“不独得
子，且得妾。”遂抚婢为妾，育杰恩甚至。未几，琼病亡，与
妾守杰成家，年六十馀，乡里贤之。